CELEX: 31992R0696
Language: el
Date: 1992-03-16 00:00:00
Title: Κανονισμός (ΕΟΚ) αριθ. 696/92 του Συμβουλίου της 16ης Μαρτίου 1992 για το άνοιγμα δασμολογικών ποσοστώσεων για την εισαγωγή, στο τμήμα της Ισπανίας που περιλαμβάνεται στο τελωνειακό έδαφος της Κοινότητας, ορισμένων προϊόντων αλιείας, καταγωγής Θέουτας και Μελίλιας ( 1992 )

Avis juridique important

|

31992R0696

Κανονισμός (ΕΟΚ) αριθ. 696/92 του Συμβουλίου της 16ης Μαρτίου 1992 για το άνοιγμα δασμολογικών ποσοστώσεων για την εισαγωγή, στο τμήμα της Ισπανίας που περιλαμβάνεται στο τελωνειακό έδαφος της Κοινότητας, ορισμένων προϊόντων αλιείας, καταγωγής Θέουτας και Μελίλιας ( 1992 )  

Επίσημη Εφημερίδα αριθ. L 075 της 21/03/1992 σ. 0001 - 0003

ΚΑΝΟΝΙΣΜΟΣ (ΕΟΚ) αριθ. 696/92 ΤΟΥ ΣΥΜΒΟΥΛΙΟΥ  της 16ης Μαρτίου 1992  για το άνοιγμα δασμολογικών ποσοστώσεων για την εισαγωγή, στο τμήμα της Ισπανίας που περιλαμβάνεται στο τελωνειακό έδαφος της Κοινότητας, ορισμένων προϊόντων αλιείας, καταγωγής  Θέουτας και Μελίλιας (1992)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 3 του πρωτοκόλλου αριθ. 2 που προσαρτάται στην πράξη αυτή,  την πρόταση της Επιτροπής,  Εκτιμώντας:  ότι, βάσει του άρθρου 3 του πρωτοκόλλου αριθ. 2, τα προϊόντα που αναφέρονται στο παράρτημα, καταγωγής Θέουτας και Μελίλιας, απολαύουν, κατά την εισαγωγή τους στο τμήμα της Ισπανίας που περιλαμβάνεται στο τελωνειακό έδαφος της Κοινότητας, δασμολογικής  ατέλειας στα όρια ετήσιων δασμολογικών ποσοστώσεων- ότι η ποσοστωτική περίοδος που προβλέπεται για τα προϊόντα αυτά εκτείνεται από 1ης Ιανουαρίου έως τις 31 Δεκεμβρίου κάθε έτους- ότι αυτή η δασμολογική προτίμηση ισχύει μόνο για τα προϊόντα των οποίων  οι εισαγωγές πραγματοποιήθηκαν κατά τη διάρκεια των ετών 1982, 1983 και 1984- ότι το ύψος των ποσοστώσεων που υπολογίζεται, βάσει του προαναφερθέντος άρθρου 3, ανέρχεται σε:  - 12 τόνους, για ορισμένα προϊόντα του κωδικού ΣΟ ex 0302 και  - 20 τόνους, για ορισμένα προϊόντα των κωδικών ΣΟ ex 0306 και ex 0307,  ότι δεν υπάρχουν εισαγωγές όσον αφορά τα άλλα προϊόντα-  ότι, σύμφωνα με την πράξη προσχώρησης, τα προϊόντα που εισάγονται στο τμήμα της Ισπανίας που περιλαμβάνεται στο τελωνειακό έδαφος της Κοινότητας, δεν μπορούν να θεωρηθούν ως ευρισκόμενα σε ελεύθερη κυκλοφορία, κατά την έννοια του άρθρου 10 της συνθήκης,  εάν επαναποστέλλονται σε ένα άλλο κράτος μέλος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από την 1η Ιανουαρίου μέχρι τις 31 Δεκεμβρίου 1992, οι δασμοί που εφαρμόζονται κατά την εισαγωγή των προϊόντων που περιγράφονται στο παράρτημα, καταγωγής Θέουτας και Μελίλιας, στο τμήμα της Ισπανίας που περιλαμβάνεται στο τελωνειακό έδαφος  της Κοινότητας, αναστέλλονται στο ύψος και μέσα στα όρια δασμολογικών ποσοστώσεων που αναφέρονται για καθένα από αυτά.  2. Τα προϊόντα που εισάγονται στο τμήμα της Ισπανίας που περιλαμβάνεται στο τελωνειακό έδαφος της Κοινότητας υπό το καθεστώς των δασμολογικών ποσοστώσεων, δεν μπορούν να θεωρηθούν ως ευρισκόμενα σε ελεύθερη κυκλοφορία, κατά την έννοια του άρθρου 10 της  συνθήκης, εφόσον επαναποστέλλονται σε ένα άλλο κράτος μέλος.  3. Τα προϊόντα που αναφέρονται στο παρόν άρθρο, μπορούν να απολαύουν των δασμολογικών ποσοστώσεων μόνον εάν, τη στιγμή που προσκομίζονται στις αρχές που είναι επιφορτισμένες με τις διατυπώσεις εισαγωγής στο τμήμα της Ισπανίας που περιλαμβάνεται στο  τελωνειακό έδαφος της Κοινότητας, και ανεξάρτητα από τη μορφή στην οποία προσκομίζονται σε συσκευασίες στις οποίες είναι ευκρινείς και ευανάγνωστες οι ακόλουθες ενδείξεις:  - η μνεία "Καταγωγή: Θέουτα και Μελίλια" ή η μετάφρασή της σε άλλη επίσημη γλώσα της Κοινότητας, τυπωμένη με λατινικούς χαρακτήρες ύψους 20 χιλιοστών το λιγότερο,  - το καθαρό βάρος σε χιλιόγραμμα του ψαριού που περιέχεται στις συσκευασίες.  Η παρούσα παράγραφος εφαρμόζεται με την επιφύλαξη των ειδικών κανόνων που προβλέπεται στον κανονισμό (ΕΟΚ) αριθ. 103/76 του Συμβουλίου της 19ης Ιανουαρίου 1976 για τον καθορισμό κοινών κανόνων εμπορίας ορισμένων ιχθύων νωπών ή διατηρημένων σε απλή ψύξη  (1), όπως τροποποιήθηκε τελευταία από τον κανονισμό (ΕΟΚ) αριθ. 33/89 (2), καθώς και στον κανονισμό (ΕΟΚ) αριθ. 104/76 του Συμβουλίου της 19ης Ιανουαρίου 1976 περί καθορισμού κοινών προδιαγραφών εμπορίας γκρίζων γαρίδων (Grangon crangon), καβουριών  (Cancer pagurus) και μικρών αστακών Νορβηγίας (Nephrops norvegicus) (3).  Άρθρο 2  1. Το οικείο κράτος μέλος εγγυάται την ελεύθερη πρόσβαση των εισαγωγέων των εν λόγω προϊόντων στις δασμολογικές ποσοστώσεις που αναφέρονται στο άρθρο 1.  2. Το οικείο κράτος μέλος προβαίνει σε καταλογισμό των εισαγωγών των εν λόγω προϊόντων στις δασμολογικές ποσοστώσεις στο ρυθμό με τον οποίο τα προϊόντα αυτά προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία.  3. Ο βαθμός εξάντλησης των δασμολογικών ποσοστώσεων διαπιστώνεται βάσει των εισαγωγών που καταλογίστηκαν σε αυτές σύμφωνα με τους όρους της παραγράφου 2.  Άρθρο 3  Το οικείο κράτος μέλος πληροφορεί την Επιτροπή, μετά από την αίτησή της, για τις εισαγωγές που καταλογίστηκαν πράγματι στις δασμολογικές ποσοστώσεις.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Μαρτίου 1992. Για το Συμβούλιο  Ο Πρόεδρος  Jorge BRAGA DE MACEDO   (1) ΕΕ αριθ. L 20 της 28. 1. 1976, σ. 29. (2) ΕΕ αριθ. L 5 της 7. 1. 1989, σ. 18. (3) ΕΕ αριθ. L 20 της 28. 1. 1976, σ. 35. Κανονισμός που τροποποιήθηκε τελευταία από τον κανονισμό (ΕΟΚ) αριθ. 3162/91 (ΕΕ αριθ. L 300 της 31. 10. 1991, σ. 1).    ΠΑΡΑΡΤΗΜΑ         Κωδικός ΣΟ  Πειγραφή εμπορευμάτων  Ύψος της ποσόστωσης (σε τόνους)  Συμβατικοί δασμοί (%)       1  2  3  4           0302  Ψάρια νωπά ή διατηρημένα με απλή ψύξη, με εξαίρεση τα φιλέτα και άλλη σάρκα ψαριών της κλάσης 0304:       Πλατύψαρα  (Pleuronectides, Bothides, Cynoglossides, Soeides, Scophthalmides και Citharides), με εξαίρεση τα συκώτια αυγά και σπέρματα:    0302 23 00      Γλώσσες (Solea spp.)    0302 29      Άλλα    0302 29 10        Γλώσσες λεπιδωτές (Lepidorhombus spp.)    0302  29 90        Άλλα       Τόνοι (του γένους Thunnus), παλαμίδες (listaos ή bonites) [Euthynnus (Katsuwonus) pelamis], με εξαίρεση τα συκώτια, αυγά και σπέρματα:    0302 39      Άλλοι:    0302 39 90        Άλλοι:  12  ατελώς     Άλλα ψάρια, με εξαίρεση τα  συκώτια, αυγά και σπέρματα:    0302 65      Σκουαλίδες:    0302 65 90        Άλλες    0302 69      Άλλα:           Θάλασσας:             Σκορπιοί του Βορρά ή σεβαστοί (Sebastes spp.):    0302 69 33            Άλλοι    0302 69 61          Σπαρίδες  (λιθρίνια, φαγκριά, τσιπούρες κ.λπ.) θάλασσας των ειδών Dentex dentex και Pagellus spp.    0302 69 65          Μερλούκιοι (Merluccius spp., Urophycis spp.)    0302 69 81          Βατραχόψαρα (Lophius spp.)         0306  Μαλακόστρακα, έστω και χωρίς το  όστρακό τους, ζωντανά, νωπά, διατηρημένα με απλή ψύξη, κατεψυγμένα, αποξεραμένα, αλατισμένα ή σε άλμη. Μαλακόστρακα, με το όστρακό τους, βρασμένα σε νερό ή σε ατμό, έστω και διατηρημένα με απλή ψύξη, κατεψυγμένα, αποξεραμένα, αλατισμένα ή σε άλμη:        Μη κατεψυγμένα    0306 23      Γαρίδες:    0306 23 10        Γαρίδες της οικογένειας Pandalidae    0306 23 90        Άλλες    0306 29      Άλλα, στα οποία περιλαμβάνονται τα αλεύρια, οι σκόνες και τα συσσωματωμένα προϊόντα με μορφή σβόλων (πελέτες)  μαλακόστρακων, κατάλληλα για τη διατροφή των ανθρώπων:    0306 29 30        Μικροί αστακοί Νορβηγίας (Nephrops norvegicus)    0306 29 90        Άλλα    0307  Μαλάκια, έστω και χωρισμένα από το κοχύλι τους, ζωντανά, νωπά, διατηρημένα με απλή ψύξη,  κατεψυγμένα, αποξεραμένα, αλατισμένα ή σε άρμη. Ασπόνδυλα υδρόβια, άλλα από τα μαλακόστρακα και και τα μαλάκια, ζωντανά, νωπά, διατηρημένα με απλή ψύξη, καταψυγμένα αποξεραμένα, αλατισμένα ή σε άρμη. Αλεύρια, σκόνες και συσσωματωμένα προϊόντα με μορφή  σβόλων (πελέτες) ασπόνδυλων υδρόβιων άλλων από τα μαλακόστρακα, κατάλληλα για τη διατροφή των ανθρώπων:       Σουπιές (Sepia officinalis, Rossia macrosoma) και σεπιόλες (Sepiola spp.). Καλαμάρια γενικά (Ommastrephes spp., Loligo spp., Nototodarus spp.,  Sepioteuthis spp.):  20  ατελώς  0307 41      Ζωντανά, νωπά ή διατηρημένα με απλή ψύξη:    0307 41 10        Σουπιές (Sepia officinalis, Rossia macrosoma) και σεπιόλες (Sepiola spp.)           Καλαμάρια γενικά (Ommastrephes spp., Loligo spp.,  Nototodarus spp., Sepioteuthis spp.):    0307 41 91          Loligo spp., Ommastrephes sagittatus    0307 49      Άλλα:           Κατεψυγμένα:             Σουπιές (Sepia officinalis, Rossia macrosoma) και σεπιόλες (Sepiola spp.):    0307 49 19             Άλλες       Χταπόδια (Octopus spp.):    0307 51 00      Ζωντανά νωπά ή διατηρημένα με απλή ψύξη    0307 59      Άλλα:    0307 59 10        Κατεψυγμένα